3. बेनि गिबि सुंद’ सल’आनो जाबाय मोगथां बसुमतारीनि-”हामफे रुवाथिनि हांमा”। लिरगिरिया हामफेनि जिउनि दुखु जार्लाखौनो नोजोर गोनाङै फोरमायनो नाजानाया थारैनो लिरगिरिखौ बाखोनायगोन। हामफे थानाय माहाजोननि आखल आखुखौ खेंख्रायै फोरमायदों आरो बेयाव बर’ समाजनि सावगारिया इसेब्लाबो बेरखांदों। फरायनो गोथाव नाथाइ बिनानाव थिमफ्रिखौ आरो गावखौ सिथारनानै फोजोबहैनाया दाथाइयारि जायाखिसै। थिमफ्रिनिफ्राइ नङाब्ला हामफेनिफ्राइनो समाजा दाजाबथाइयारि सानस्रिनि थुलुंगा मोननायमोनब्ला साबसिन जाबावगौमोन। नाथाइ रेबग्राया सानैखौ सिथारनानै दानख’यारि बिथिं थिसनदों। गुबुनफ्रा बिसोरबादि खैफोराव गोलैब्ला बेखौसो बासिनानै लाजानो गिनांगौ! जायखि जाया उनफ्राव बेनिख्रुइ साबसिन सल’ लिरगोनखौ मिजिं थिबाय।